
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 197 


6 Απριλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγκαστική απαλλοτρίωση ακινήτων στη Νήσο Κώ, 
Νομού Δωδεκανήσου για αρχαιολογικούς σκο¬ 
πούς . 1 

Επέκταση Ζώνης Λιμένος Πατητηριού Αλοννήσου Νο¬ 
μού Μαγνησίας. 2 

Κήρυξη αναδασωτέας εκτάσεως 53,107τ.μ., στη θέση 
«Λέκκας» Περιφέρεια Αρωνά του Δήμου Ελαφίνας 
- Νομού Πιερίας. 3 


ΑΠΟΦΑΣΕΙΣ 

Αριθ. 1097028/10234/0010 (1) 

Αναγκαστική απαλλοτρίωση ακινήτων στη Νήσο Κώ, Νο¬ 
μού Δωδεκανήσου για αρχαιολογικούς σκοπούς. 

ΟΙ ΥΠΟΥΡΓΟΙ 

ΥΦ. ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστι¬ 
κών απαλλοτριώσεων» σε συνδυασμό με τις διατάξεις του 
Β.Δ/τος 139/1971 «περίτης αρμοδιότητος των νομαρχών 
προς κήρυξιν αναγκαστικών τινών απαλλοτριώσεων». 

2. Τις διατάξεις του άρθρου 1 νόμου ΒΡΞΖ/1893 «περί α¬ 
ναγκαστικής απαλλοτρίωσης ακινήτων προς συντήρησιν 
ή ανεύρεση αρχαιοτήτων». 


3. Το από 17-12-1996 απόσπασμα πρακτικού από τη συ¬ 
νεδρίαση με αριθ. 38/ 19-11-1996 του Κεντρικού Αρχαιο¬ 
λογικού Συμβουλίου. 

4. Την 1107147/1239/0006Α/4-10-1996 (ΦΕΚ 922/7-10- 
1996τ.Β') κοινή απόφαση του Πρωθυπουργού και του Υ¬ 
πουργού Οικονομικών, σχετικά με ανάθεση αρμοδιοτή¬ 
των στους Υφυπουργούς Οικονομικών, αποφασίζουμε: 

Κηρύσσουμε την αναγκαστική απαλλοτρίωση ακινήτου, 
για λόγους δημόσιας ωφέλειας και ειδικότερα για την 
προστασία, συντήρηση και ανάδειξη τη Αρχαίας Αγοράς 
στην Κω έκτασης συνολικού εμβαδού 4.198,33 μ * 1 2 που βρί¬ 
σκεται στη νήσο Κω νομού Δωδεκανήσου, και εικονίζεται 
με κλίμακα 1:200 και με αριθμούς Κ.Μ1293Ω, Κ.Μ.1293Ρ, 
ΚΜ 12930, στο από Μάίου 1998 και με Α/Α2963 κτηματο- 
λογικό διάγραμμα - πίνακα, το οποίο έχει συντάξει η Μα- 
γδαληνή Μαθέα Τ.Τ.Μ. και έχει θεωρήσει η Προϊσταμένη 
Αποτυπώσεων και Συντηρήσεως Κτιρίων του ΤΑΠΑ Ιφιγέ¬ 
νεια Γεωργοπούλου Ντ’ Αμίκο στις 26-5-1998. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι Αφοί Δάμτσα. 

Η απαλλοτρίωση κηρύσσεται υπέρ του Δημοσίου και με 
δαπάνη του Ταμείου Αρχαιολογικών Πόρων και Απαλλο¬ 
τριώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΟΛΙΤΙΣΜΟΥ 

Γ. ΔΡΥΣ ΕΛΙΣΑΒΕΤ ΠΑΠΑΖΩΗ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Πρωτ. Τ.Τ. 144218 (2) 

Επέκταση Ζώνης Λιμένος Πατητηριού Αλοννήσου 
Νομού Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 3200/55 «περί Διοικητικής Απο- 
κεντρώσεως» όπως αυτές συμπληρώθηκαν με τις όμοιες 
του Ν.Δ. 532/70 και του Β.Δ. 712/70. 

2. Το αριθμ. 17 παρ. 1 και 3 του Α. Ν. 2344/45 «περί αι- 
γιαλού και παραλίας». 

3. Τη σχετική με τη χάραξη χερσαίας ζώνης λιμένας νο¬ 
μοθεσία (Α.Ν, 4, 9 και 65/67, το από 23-11-56 Β.Δ., Ν. 
2218/94, Ν. 2503/97 και Ν. 2575/98). 

4. Την αριθμ. 1098630/10270/Β0010/27-10-1999 από¬ 
φαση του Υπουργού Οικονομικών (Φ.Ε.Κ. 823/Δ/18-11 - 
1999), με την οποία καθορίζεται η οριογραμμή του αιγια- 
λού και της παραλίας στο Πατητήρι Αλοννήσου. 

5. Την αριθμ. 218/30-11-1999 πράξη της Λιμενικής Επι¬ 
τροπής Ν. Μαγνησίας συνοδευόμενη από ένα (1) τοπο- 
γραφικό διάγραμμα, με την οποία επεκτείνεται η ζώνη λι¬ 
μένος στο Πατητήρι Αλοννήσου. 

6. Το αριθμ. 3413.35/01/2000/8-2-2000 έγγραφο του Υ¬ 
πουργείου Εμπορικής Ναυτιλίας / Δ/νση Λιμένων & Λιμε¬ 
νικών Έργων / Τμήμα α', από το οποίο προκύπτει ότι το 
Υ.Ε.Ν. δεν έχει αντίρρηση για την επέκταση της ζώνης λι¬ 
μένας στο Πατητήρι Αλοννήσου. 

7. Το αριθμ. 544.5/123/00/284/24-02-2000 έγγραφο του 
Γενικού Επιτελείου Ναυτικού / Διεύθυνση Α2 / Τμήμα Ιε, α¬ 
πό το οποίο προκύπτει ότι το Γ.Ε.Ν. δεν έχει αντίρρηση για 
την επέκταση της ζώνης λιμένας στο Πατητήρι Αλοννήσου. 

8. Το αριθμ. 826/17-03-2000 έγγραφο του Λιμενικού Τα- 
μείου Ν. Μαγνησίας / Τεχνικό Τμήμα, που περιέχει διευ¬ 
κρινίσεις επί των παρατηρήσεων που έκανε η Δ/νση Λιμέ¬ 
νων & Λιμενικών Έργων του Υ.Ε.Ν. με το αριθμ. 3413.35/ 
01/2000/8-2-2000 έγγραφό της, αποφασίζουμε: 

Επεκτείνουμε τα όρια της χερσαίας ζώνης λιμένος στο 
Πατητήρι Αλοννήσου, επαρχίας Σκοπέλου, Νομού Μα¬ 
γνησίας, όπως αυτά είναι χαραγμένα με πράσινη συνεχή 
γραμμή υπό στοιχεία: (Ν', Α, Β, Γ, Δ, Ε, Ζ, Η, Θ, I, Κ, Λ, Μ, 
Ν, Ξ, Ο, Π, Ρ, Σ, Τ, Υ, Φ, X, Ψ, Ω, Α', Β') στο επισυναπτόμε- 
νο τοπογραφικό διάγραμμα με κλίμακα 1:500, θεωρημέ¬ 
νο από την Τεχνική Υπηρεσία Δήμων - Κοινοτήτων Μα¬ 
γνησίας. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Βόλος, 23 Μαρτίου 2000 
Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

ΛΙΜΕΝΙΚΗ ΕΠΙΤΡΟΠΗ Ν. ΜΑΓΝΗΣΙΑΣ 
ΠΡΑΞΗ ΥΠ’ ΑΡ. 218 (ΠΡΑΚΤΙΚΟ Νο 19/1999) 
Αριθμός Μελών κατά Νόμο 10. 

Πρόεδρος: Παναγιώτης Παπαδέλλης. 

Αντιπρόεδρος: Απών. 

Μέλη: Ιωάννης Αμοιρόγλου, Νικόλαος Κωνσταντάτος 
Κων/νος Καπαράκης, Νικόλαος Βισβίκης, Ηλίας Καταχα- 
νάς, Γεώργιος Κουπριντζιώτης. 

Απάντα Μέλη: Δημήτριος Πιτσιώρης, Αντώνιος Τυλιγά- 
δας, Άγγελος Ξηντάρης. 

Εισηγητής: Θεόδωρος Μπέλλος, Προϊστάμενος Διεύ¬ 
θυνσης Λιμενικού Ταμείου Νομού Μαγνησίας, κλάδου ΠΕ 
Δ/κού - Οικ/κού με βαθμό Διευθυντή. 

Γραμματέας: Μαρία Παπαγεωργίου, υπάλληλος Οικο¬ 
νομικού Τμήματος Λ.Τ.Ν.Μ., κλάδου ΔΕ Δ/κού - Λογ/κού 
με βαθμό Γ. 


Στο Βόλο σήμερα την 30/11/1999 ημέρα Τρίτη και ώρα 
14.00 η Λιμενική Επιτροπή Νομού Μαγνησίας συνήλθε 
στην αίθουσα συσκέψεων του Λιμενικού Ταμείου Ν. Μα¬ 
γνησίας για συνεδρίαση, μετά από πρόσκληση του Προέ¬ 
δρου της Λιμενικής Επιτροπής την 26/11/99, προς συζή¬ 
τηση των παρακάτω θεμάτωντης ημερήσιας διάταξης και 
λήψη σχετικών αποφάσεων. 

Θέμα 2ο: Επέκταση Ζώνης Λιμένας Πατητηριού Αλον¬ 
νήσου Νομού Μαγνησίας. 

Ο Προϊστάμενος Δ/νσης εισηγούμενος το θέμα έδωσε 
τον λόγο στον παριστάμενο στη συνεδρίαση Προϊστάμε¬ 
νο του Τεχνικού Τμήματος Πολιτικό Μηχανικό Απόστολο 
Δαουκόπουλο, ο οποίος αναφέρει στη ΛΈ. τα εξής: 

Σε έκταση που απεικονίζεται στο συνημμένο τοπογραφι- 
κό διάγραμμα, στο Πατητήρι Αλοννήσου Ν. Μαγνησίας, υ¬ 
πάρχει εγκεκριμένη οριοθέτηση αιγιαλού και παραλίας (α¬ 
πόφαση Υπουργού Οικονομικών 1098630/10270/ 
Β0010/27-10-1999, Φ.Ε.Κ. 823/Δ/18-11-1999). Με την πα¬ 
ρούσα εισήγηση προτείνεται η οριοθέτηση στην παραπά¬ 
νω περιοχή, με πράσινο χρώμα, χερσαίας ζώνης λιμένας, 
που αποτελεί επέκταση της ήδη εγκεκριμένης στην περιο¬ 
χή Πατητηριού Αλοννήσου (απόφαση Γ.Γ. Περιφέρειας 
Θεσσαλίας: 132770/31-08-1999 Φ.Ε.Κ. 669/Δ/15-09-1999). 
Σημειώνεται ότι στην εν λόγω περιοχή, όπου τίθεται η ο¬ 
ριογραμμή δεν υπάρχουν ιδιωτικά κτίσματα και κτήματα. 

Σύμφωνα με το σχέδιο η επέκταση της χερσαίας ζώνης 
άρχεται από το σημείο Ν' της ήδη εγκεκριμένης ζώνης λι¬ 
μένας (απόφαση Γ.Γ. Περιφέρειας Θεσσαλίας: 132770/31 - 
08-1999 Φ.Ε.Κ. 669/Δ/15-9-1999) που συμπίπτει με το ση¬ 
μείο 1 της οριογραμμής αιγιαλού, την οποία στη συνέχεια 
ακολουθεί πιστά με κορυφές τα σημεία Α=2, Β=3, Γ=4, 
Δ=5, Ε=6, Ζ=7, Η=8, Θ=9, 1=10, Κ= 11, Λ=12, Μ = 13, 
Ν = 14, Ξ=15, 0=16, Π = 17, Ρ=18, Σ=19, Τ=20, Υ=21, 
Φ=22, Χ=23, Ψ=24. Ω=25, Α’=26 και Β'=27. 

Η παραπάνω οριοθέτηση ζώνης λιμένας Πατητηριού Α¬ 
λοννήσου γίνεται με την ισχύουσα νομοθεσία (Α.Ν. 
2344/40, Α.Ν. 4, 9 και 65/67, το από 23-11-56 Β.Δ, Ν. 
2218/94. Ν. 2503/97 και Ν. 2575/98). 

Στη συνέχεια ο Πρόεδρος κάλεσετη Λ. Ε. ν’ αποφασίσει 
για το θέμα: 

Η Λ. Ε. αφού έλαβε υπόψη την παραπάνω εισήγηση, την 
ισχύουσα νομοθεσία και την εγκύκλιο 3511.91/05/90/10- 
7-1990 του Υπουργείου Εμπορικής Ναυτιλίας, που αφορά 
τις διαδικασίες οριοθέτησης, τροποποίησης και επέκτα¬ 
σης ζώνης λιμένος, αποφασίζει: 

Επεκτείνει τη ζώνη λιμένος Πατητηριού Αλοννήσου Νο¬ 
μού Μαγνησίας, σύμφωνα με το συνημμένο τοπογραφικό 
διάγραμμα κλίμακας 1: 500. Σημειώνεται ότι στην εν λόγω 
περιοχή δεν υπάρχουν ιδιωτικά κτίσματα και κτήματα. Η 
γραμμή της χερσαίας ζώνης άρχεται από το σημείο Ν' της 
ήδη εγκεκριμένης ζώνης λιμένας (απόφαση Γ.Γ. Περιφέρει¬ 
ας Θεσσαλίας: 132770/31 -08-1999 ΦΈ. Κ. 669/Δ/15-9-1999) 
που συμπίπτει με το σημείο 1 της οριογραμμής αιγιαλού, 
την οποία στη συνέχεια ακολουθεί πιστά με κορυφές τα ση¬ 
μεία Α=2, Β=3, Γ =4, Δ=5, Ε=6, Ζ=7, Η=8, Θ=9, 1 = 10, 
Κ= 11, Λ=12, Μ = 13, Ν = 14, Ξ=15, 0 = 16, Π = 17, Ρ=18, 
Σ= 19, Τ=20, Υ=21, Φ=22, Χ=23, Ψ=24, Ω=25, Α'=26 και 
Β'=27 (όπως στο συνημμένο τοπογραφικό διάγραμμα). 

Το παραπάνω τοπογραφικό διάγραμμα συντάχθηκε α¬ 
πό το Τεχνικό Τμήμα του Λιμενικού Ταμείου Ν. Μαγνησίας 
και αποτελεί αναπόσπαστο μέρος της παρούσας. 

Επίσης ορίζεται και η θαλάσσια ζώνη λιμένος στην πε¬ 
ριοχή αυτή, σύμφωνα με το άρθρο 16του Ν. 2344/40, που 
επεκτείνεται μέχρι απόσταση 500 μ. εντός της θάλασσας 
από τις ακτές της χερσαίας ζώνης. 

Η πράξη αυτή πήρε τον αριθμό 218. 

Ο ΠΡΟΕΔΡΟΣ ΤΑ ΜΕΛΗ Ο ΑΝΤΙΠΡΟΕΔΡΟΣ 

Αριθ. 207 (3) 

Κήρυξη αναδασωτέας εκτάσεως 53,107 τ.μ., στη θέση 
«Λέκκας Περιφέρεια Αρωνά του Δήμου Ελαφίνας - Νο¬ 
μού Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις για διοικητική αποκέντρωση του Ν. 
3200/55 όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Το άρθρο 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δα¬ 
σών κ.λπ.» και ειδικότερα: 

α) Του άρθρου 41 παρ. 1, β) του άρθρου 38 παρ. 1. 

4. Τις δ/ξεις του άρθρου 12 παρ. 2 του Ν. 2040/92. 

5. Τιςδ/ξειςτου Ν. 2240/94 «συμπλήρωση δ/ξεων για τη 
Νομ/κή Αυτοδιοίκηση» αρ. 5 παρ. 7. 

6. Του Ν. 2399 (ΦΕΚ 90/Α/27-5-92) «Υλοποίηση της ει¬ 
σοδηματικής πολιτικής έτους 1996 για μισθούς και συ¬ 
ντάξεις». 

7. Τις δ/ξειςτου Υπουργείου Γεωργίας: α) 160417/1180/ 
8-7-80, β) 182447/3049/24-9-80. 

8. Την αριθ. 4065/17-5-99 απόφαση του Γενικού Γραμ¬ 
ματέα Περιφέρειας Κεντρικής Μακεδονίας. 

9. Την 1/18-1-2000 πρόταση του Δασοπόνου Τζήκα Ε¬ 
λευθερίου περί κηρύξεως αναδασωτέας της αναφερόμε- 
νης στο θέμα εκτάσεως, αποφασίζουμε: 

Κηρύσσουμε αναδασωτέα με σκοπό τη διατήρηση του 
χαρακτήρα της δασικής εκτάσεως που εκχερσώθηκε πα¬ 
ράνομα από τον Γ κλάρα Αθανάσιο του Διονυσίου κάτοικο 


του Δημοτικού Διαμερίσματος Αρωνά - Δήμου Ελαφίνας 
την συνιδιοκτήτη δασική έκταση εμβαδού 53,107 στρεμ¬ 
μάτων που βρίσκεται στη θέση «Λέκκας» περιφέρειας Α¬ 
ρωνά - Δήμου Ελαφίνας. 

Προσδιορίζεται από τα στοιχεία: 

826αΕ2= 1196,67 τ.μ. 

826 α Ε 3 = 899,25τ.μ. 

2α = 1554,45τ.μ. 

7= 11881,30 τ.μ. 

2β Ε1 = 12947,15 τ.μ. 

2β Ε2 = 10989,77τ.μ. 

31 = 2311,45 τ.μ. 

6β = 3797,65 τ.μ. 

6γ = 3733,90 τ.μ. 

6δ = 3795,85 τ.μ. 

Σύνολο = 53,107 στρέμματα και έχει: 

Ανατολικά: 

Δυτικά: όπως το συνημμένο τοπογραφικό Διάγραμμα 

Βόρεια: 

Νότια: 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. Η αποκα¬ 
τάσταση της δασικής βλαστήσεως θα γίνει με φυσική α¬ 
ναγέννηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 28 Ιανουάριου 2000 

Με εντολή Γενικού Γραμματέα Περιφέρειας 
Ο Διευθυντής 
Ν. ΠΑΣΧΑΛΟΥΔΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












